alexandrainst/scandi-wiki huggingface dataset:
Jo Inge Bjørnebye

Jo Inge Bjørnebye () var ein norsk skihoppar. Han kom frå Våler og representerte Våler Idrettsforening.

Bjørnebye var mellom dei beste norske hopparane i tida 1966-73, og deltok i OL i 1968 og 1972. I begge leikane hamna han langt nede på resultatlistene. Derimot hevda han seg godt under verdsmeisterskapen på ski i 1970. Etter å ha vorte nummer 11 i normalbakken, kom han på sjuandeplass i storbakkerennet og vart beste nordmann i tevlinga. I den tysk-austerrikske hoppveka var hans beste plassering ein fjerdeplass i Garmisch-Partenkirchen 1. januar 1971, landsmannen Ingolf Mork vann rennet. Samanlagt i hoppveka 1970/71 vart Bjørnebye nummer 6.

Han var far til Stig Inge Bjørnebye.

Besteplasseringar i internasjonale meisterskap og renn
1967: Nr 14 i Holmenkollen
1969: Nr 9 i Holmenkollen
1970: Nr 7 i storbakken under Ski-VM i Štrbské pleso
1971: Nr 5 i Svenska skidspelen i Falun
1972: Nr 11 i Svenska skidspelen i Lycksele

Besteplasseringar i noregsmeisterskap
Ski-NM 1966: Nr 8 i storbakken på Rena
Ski-NM 1969: Nr 4 i normalbakken på Raufoss
Ski-NM 1970: Nr 4 i normalbakken i Trondheim
Ski-NM 1971: Nr 5 i storbakken i Bærum
Ski-NM 1972: Nr 7 i normalbakken i Trondheim
Ski-NM 1973: Nr 12 i normalbakken i Vang

Kjelde
Sportsboken, aktuelle årgangar

Norske skihopparar
Folk frå Våler i Innlandet
Beith

Beith  er ein by i regionen North Ayrshire  i Skottland. Han har kring 6 500 innbyggjarar.

Kjelder 
Denne artikkelen bygger på «Beith» frå ,  den 2. november 2011.

Bakgrunnsstoff
 Beith online

Byar og landsbyar i North Ayrshire
Høygaffel

Høygaffel er ein greipliknande reiskap med langt treskaft og to-tre tindar, nytta til å handsame gras og høy med. 
I nyare tider er tindane gjerne av stål. tidlegare tider kunne høygaffelen vere laga heilt av tre.

Galleri

Kjelder

Landbruksreiskapar
Dalry

Dalry  (skotsk gælisk Dail Ruighe) er ein by i regionen North Ayrshire  i Skottland. Han har kring 5500 innbyggjarar.

Kjelder 
Denne artikkelen bygger på «Dalry» frå ,  den 2. november 2011.  
 

Byar og landsbyar i North Ayrshire
Kåre Berg

Kåre Olaf Berg () er ein tidlegare skihoppar frå Gran. Han tevla for Ski- og fotballklubben Lyn i Oslo.

Berg tok sølvmedalje i NM på Gjøvik i 1959, bak den suverene vinnaren Anders Woldseth, men føre Arnfinn Bergmann. Året etter var Berg ein av dei fire norske hopparane som deltok i Vinter-OL 1960 i Squaw Valley, Torbjørn Yggeseth, Halvor Næs og Ole Tom Nord var dei andre. Berg vart nummer 13 i den olympiske hopptevlinga, etter eit bestehopp på 83 meter i første omgang.

Besteplasseringar i internasjonale meisterskap og renn
1955: Nr 4 i Lahti
1960: Nr 13 i Vinter-OL 1960 i Squaw Valley
1961: Nr 11 i Svenska skidspelen i Falun

Medaljar og besteplasseringar i noregsmeisterskap
Ski-NM 1954: Nr 12 på Kongsvinger
Ski-NM 1959: Sølvmedalje på Gjøvik
Ski-NM 1960: Nr 4 i Nedre Eiker

Kjelde
Sportsboken, aktuelle årgangar

Norske skihopparar
Folk frå Gran
Kilwinning

Kilwinning  er ein by i regionen North Ayrshire  i Skottland. Han har kring 18 500 innbyggjarar.

Kjelder 
Denne artikkelen bygger på «Kilwinning» frå ,  den 2. november 2011.  
 

Byar og landsbyar i North Ayrshire
Largs

Largs  (skotsk gælisk Leargaidh Ghallda) er ein by i regionen North Ayrshire  i Skottland, med status som burgh.  Han har kring 11 000 innbyggjarar. Byen ligg langs Firth of Clyde, om lag seg otrent 53 km frå Glasgow.

Largs er ein populært feriestad ved kysten, og har av den grunn eit vesentleg høgare folketal om sommaren. Byen marknadsfører seg sjølv med dei historiske banda sine til vikingar, og har ein årleg festival,  i september, knytt til dette. Den Kongelege Nasjonale Mod, ein festival med gælisk song, kunst og kultur har òg vorte arrangert her tidlegare. Ein del skotsk gæliske skilt nyttast enno.

Sjå òg 
Slaget ved Largs

Kjelder 
Denne artikkelen bygger på «Largs» frå , den 2. november 2011. 
 

Byar og landsbyar i North Ayrshire
Aberfeldy

Aberfeldy  (skotsk gælisk: Obar Pheallaidh) er ein by i regionen Perth and Kinross i Skottland. Historisk sett er det innanfor området Atholl. Han har kring 2000 innbyggjarar. 

Aberfeldy ligg ved elva Tay, om lag 5 kilometer frå utspringa til elva i Loch Tay. Næraste større by er Perth, ca 30 kilometer søraust for Aberfeldy. 

Robert Burns skreiv eit dikt kalla: The Birks of Aberfeldy. 

J.K. Rowling, forfattaren av bøkene om Harry Potter, eig herskapshuset Killiechassie House like ved Aberfeldy.

Kjelder 
Denne artikkelen bygger på «Aberfeldy» frå ,  den 2. november 2011.  
 

Byar og landsbyar i Perth and Kinross
Auchterarder

Auchterarder  (skotsk gælisk Uachdar Ardair) er ein by i regionen Perth and Kinross  i Skottland. Han har kring 4000 innbyggjarar. Auchterarder ligg nord for Ochil hills, ca 20 km sørvest for Perth. 

Byen er først og fremst kjent for Gleneagles Hotel som ligg like ved byen, kjend for golfturneringane sine og som arrangørstad for G8-møtet i 2005. 

Tidlegare verdsmeister i snooker Stephen Hendry kjem frå Auchterarder.

Kjelder 
Denne artikkelen bygger på «Auchterarder» frå ,  den 2. november 2011.  
 

Byar og landsbyar i Perth and Kinross
Coupar Angus

Coupar Angus  (skotsk gælisk Cùbar Aonghais) er ein by i regionen Perth and Kinross  i Skottland. Han har kring 2000 innbyggjarar. Angus vart lagt til namnet for å skilje han frå Cupar i Fife. Då byen vart overført frå grevskapet Angus til Perthshire i 1891 heldt han det tradisjonelle namnet sitt.

Coupar Angus ligg sør for elva Isla, og åtte kilometer sør for Blairgowrie. I mellomalderen låg det store cisterciensarklosteret Coupar Angus Abbey ved byen. Det vart grunnlagt av Malcolm IV av Skottland rundt 1160.

Kjelder 
Denne artikkelen bygger på «Coupar Angus» frå ,  den 2. november 2011.  
 

Byar og landsbyar i Perth and Kinross
Jon Eilert Bøgseth

Jon Eilert Bøgseth () er ein tidlegare skihoppar frå Namdalseid. Han oppnådde ein andreplass i eit verdscuprenn i 1981, same sesongen som han vann NM-sølv i normalbakkerennet. Bøgseth var medlem av Namdalseid Idrettslag.

Karriere 
Bøgseth debuterte i verdscupen i Oberstdorf 30. desember 1980, utan  å utmerke seg. Først i sitt tredje verdscuprenn, i Ironwood i USA, kom han inn mellom dei ti beste, vart då nummer ni. Ei veke seinare kleiv han opp til sjetteplassen i Thunder Bay, før han i Chamonix vart nummer to og kom på pallen første gongen. Seinare i sesongen vart han nummer fire i Saint-Nizier og nummer ti i Planica. Samanlagt vart han nummer 15 i verdscupen 1981. Under noregsmeisterskapen på Eidsvoll vann han sølv i normalbakken, bak Ivar Mobekk.

1982-sesongen deltok han knappast i internasjonale tevlinger. I verdscupen 1983 kom han fire gongar inn mellom dei ti beste og vart nummer 19 samanlagt. Hans fremste prestasjon kom i Engelberg, der han vart nummer fire, landsmannen Per Bergerud vann rennet. Bøgseth var same året ein av nordmennene som deltok i verdsmeisterskapen i skiflyging i Planica, der han kom på 19. plass.

Besteplasseringar i internasjonale renn
1981: Nr 2 i Chamonix
1982: Nr 5 i storbakken i Falun (ikkje verdscuprenn)
1983: Nr 4 i Engelberg

Medaljar og besteplasseringar i noregsmeisterskap
Ski-NM 1979: Nr 13 i normalbakken i Sprova
Ski-NM 1980: Nr 4 i normalbakken i Asker
Ski-NM 1981: Sølvmedalje i normalbakken på Eidsvoll
Ski-NM 1982: Nr 5 i storbakken på Rena
Ski-NM 1983: Nr 4 i storbakken på Lillehammer

Han la opp etter 1983-sesongen.

Kjelder
Sportsboken, aktuelle årgangar

Norske skihopparar
Folk frå Namdalseid
Torbjørn Ruste

Torbjørn Ruste () var ein norsk skihoppar frå Oslo, og som representerte Nydalens Skiklub i Oslo.

Han deltok i den tysk-austerrikske hoppveka 1954/55, der han vann renna i Innsbruck og Bischofshofen og vart nummer 4 i Oberstdorf. Både i Innsbruck og i Bischofshofen måtte vinnaren av hoppveka, finske Hemmo Silvennoinen, nøye seg med andreplassen. I Garmisch-Partenkirchen fall Ruste, og han kom difor langt ned på samanlagtlista. Han deltok også i den sveitsiske hoppveka i 1959.

Ivar Ruste var bror hans.

Merittar

Besteplasseringar i internasjonale renn
1955: Vinnar av to renn i Innsbruck og Bischofshofen

Besteplasseringar i noregsmeisterskap
1955: Nr 6 på Voss

Kjelder
Sportsboken, aktuelle årgangar
 Torbjørn Ruste til minne 

Norske skihopparar
Idrettsutøvarar frå Oslo
Subtraksjon

Subtraksjon eller fråtrekking er ein av dei fire grunnleggande rekneartane (operasjonane) innanfor aritmetikken. Symbolet for subtraksjon er −. 

I reknestykket 

er a minuenden, b subtrahenden og c differansen eller differensen.

Differensen c er det talet som må adderast til b for å få a. Å bestemme differensen mellom to tal vert kalla å trekke frå eller subtrahere. Teikne minus, -, for å uttrykke differensen kom i bruk kring 1500. Tidlegare nytta ein ofte m, som var ei forkorting for minus. 

Subtraksjon er ekvivalent med addisjon av eit negativt tal.

Sjå òg 
Addisjon
Multiplikasjon
Divisjon

Kjelder
subtraksjon. (2011-11-02) I Store norske leksikon. Henta frå http://snl.no/subtraksjon

Grunnleggande aritmetikk
Binære operasjonar
Differensialgeometri

Differensialgeometri er å nytte differensial- og integralrekning på geometriske problem, i første rekkje knytt til kurver og flater i rommet. I differensialrekning handsamar ein grenseovergangar, og ein studerer særleg grenseeigenskapane når ein nærmar seg eit visst punkt innan differensialgeometrien. 

For todimensjonale kurver handsamar ein tangentar, normalar, krumming og berøring av kurver, samt eigenskapane til kurvesystem og meir, medan ein i rommet til dømes studer krummingslinjer og geodetiske linjer og linjeflater og minimalflater. 

Ein byrja å studere differensialgeometriske problem heilt frå starten av differensialrekninga. Carl Friedrich Gauss vert rekna som grunnleggjaren av den systematiske differensialgeometrien i rommet med Disquisitiones generales circa superficies curvas frå 1827. Viktig for utviklinga av generell differensialgeometri var Bernhard Riemann med Über die Hypothesen, welche der Geometrie zu Grunde liegen frå 1854. Han såg òg på differensialgeometri for vilkårlege dimensjonar, noko som var med på å danne grunnlaget for den generelle relativitetsteorien til Albert Einstein. I moderne differensialgeometri ser ein ikkje berrepå kurver og flater, men òg det ein kallar mangfald, noko som har ført differensialgeometrien nærar feltet topologi.

Kjelder
differensialgeometri. (2011-11-02) I Store norske leksikon. Henta frå http://snl.no/differensialgeometri

 
Differensialtopologi
Thor Edquist

Thor Håkon Edquist () er ein norsk høgrepolitikar. Han er ordførar i Halden kommune frå 2011.

Referansar

Bakgrunnsstoff
 Nettstaden til Halden kommune: «Kjære haldenser!» 

Folk frå Halden
Ordførarar i Halden
Høgreordførarar i Østfold
Tage Pettersen

Tage Pettersen () er ein norsk politikar (H). Han var ordførar i Moss kommune frå 2011 til 2017. Han har vore leiar i Østfold Høyre sidan 2008, 1. vararepresentant til Stortinget frå Østfold sidan 2009, og gruppeleiar for Høgre i Moss bystyre frå 2003. Frå 2017 er han stortingsrepresentant for Østfold.

Pettersen er utdanna kokk og har studerte forvalting og administrasjon ved Befalsskolen for Marinen. 

Han var intendant (økonomisjef) på KV «Nordkapp» 1998–1999, og arbeidde ved Befalsskolen for Marinen 1999–2001. 2001-2003 var han avdelingssjef for fag- og ressursavdelinga i Akershus kommandantskap Regional støttefunksjon/Oslo. Han har vore underdirektør og sjef for Vernepliktsrådet sidan 1. juni 2003.

Pettersen var formann i Moss Unge Høyre 1989–1990 og formann i Østfold Unge Høyre 1990–1993. Han var medlem av Moss formannskap 1990–1993 og nestleiar i Elevorganisasjonen 1994–1995. Ved kommunestyrevalet i 2007 var Pettersen ordførarkandidat for Moss Høyre, men tapte mot den sitjande ordføraren Paul-Erik Krogsvold frå (Ap).

Referansar 
Denne artikkelen bygger på «Tage Pettersen» frå ,  den 2. november 2011.

Bakgrunnsstoff 
 
Nettstaden til Tage Pettersen 
Om Tage Pettersen på nettstaden til Østfold Høyre

Stortingsrepresentantar for Østfold
Stortingsrepresentantar frå Høgre
Stortingsrepresentantar 2017-2021
Stortingsrepresentantar 2021-2025
Ordførarar i Moss
Høgreordførarar i Østfold
Folk frå Moss
Rapparen Apollo

Jonas Forsang Moksnes () betre kjent som Apollo eller Bleikansiktet er ein norsk rappar, musikar og journalist frå Bekkelaget i Oslo.

Musikk 

Heilt ifrå byrjinga har Apollo rappa på morsmålet. Apollo gav i 2000 ut debut-EP-en Scenario,  ei plate som berre vart trykt i 500 eksemplar. I 2002 gav han ut sitt fyrste album, ved namn Mine Damer og Herrer på Universal Records.  Dette vart nominert til både Spellemannprisen og Alarmprisen i kategorien "beste hip-hop-album". Songane Hvite netter og Sperra inne vart gjevne ut som singlar og blei hits i Noreg. I 2004 kom oppfylgjarplata Satan´s Sirkus (Universal Records) . Etter dette har det ikkje kome fleire soloalbum frå Apollo til no.

Rundt år 2006 blei Apollo med i rockebandet Yoga Fire, som består av han sjølv og dei tidlegare medlemmene i hip-hop-gruppa Klovner i kamp. I 2007 lagde Moksnes rulletekstlåta til den fjernsynsserien "Gutta Boys" saman med DJ Goldfinger frå Klovner i kamp. I fleire år er Moksnes blitt kåra til ein av landets mest sexy menn av motemagasinet Elle. I 2009 vann han MTV Europe Music Awards i kategorien "Beste Norske Artist" saman med Yoga Fire, og var nominert i kategorien "Best European Act". Yoga Fire vann også Spellemannprisen 2010 i kategorien «Årets musikkvideo».

Journalisme 

Jonas Forsang Moksnes har skrive for ei rekkje norske magasin, m.a. Elle og MASSIV. Frå 2010 har han jobba i mannebladet ALFA. Portrettintervjuet hans med kokaindømte Stina Brendemo Hagen som vart fengsla i Bolivia, skapte store overskrifter og debatt i norsk media. Han vann «Årets feature 2010» under Nordiske Mediepriser for saka «Treholt for dummies», publisert i ALFA.

Diskografi 

Scenario EP (Rar), 2000
Mine Damer og Herrer (Universal), 2001
Hvite netter (singel), 2001
Sperra inne (singel), 2002
Satan`s Sirkus (Universal), 2004
Fuck you eller penga tilbake med Yoga Fire (MTG Music), 2009

Referansar

Bakgrunnsstoff 
Offisiell nettside 
Apollo på MySpace
Yoga Fire si offisielle nettside 

Norske rapparar
Musikarar frå Oslo
Norske journalistar
Sturle Holseter

Sturle Holseter () er ein norsk, tidlegare skihoppar som representerte Vikersund Idrettslag. Han vann NM-bronse i normalbakken 1997, same sesongen kom han på andreplass i eit verdscuprenn i Sapporo.

Aktiv
Holseter debuterte i verdscupen 17. mars 1990, berre 14 år gammal, med sisteplass av 76 deltakarar på Raufoss. Så gjekk det fem år før tenåringen utmerka seg i hoppbakken. Gjennombrotet kom tidleg i 1996-sesongen, då han kom på sjetteplass i eit verdscuprenn på Lillehammer. Hans beste plassering i verdscupen er 2. plass i normalbakken i Sapporo 18. januar 1997, fem poeng bak vinnaren Adam Malysz og likt med Mika Laitinen. Same sesongen kom han på bronseplassen under noregsmeisterskapen i normal bakke i Mo i Rana i 1997. Holseter vart sidan nummer 15 i normalbakken i Trondheim under Ski-VM 1997. Beste samanlagtplasseringa  i verdscupen er 22. plass, også det i 1997-sesongen.

Han vart noregsmeister for lag med Buskerud i 1996, og tok bronse i 1997. Siste rennet hans i verdscupen var på Lillehammer 29. november 1998.

Besteplasseringar i internasjonale meisterskap og renn
1995/96: Nr 6 på Lillehammer
1997: Nr 15 i VM i Trondheim. Nr 2 i Sapporo
1998: Nr 14 i Zakopane og Lahti

Medaljar og besteplasseringar i noregsmeisterskap
1995: Nr 11 i normalbakken i Rælingen
1996: Nr 9 i storbakken i Meldal
1997: Bronsemedalje i normalbakken i Mo i Rana
1998: Nr 7 i storbakken i Meldal

Han la opp 20. august 2000.

Kjelder
Sportsboken, aktuelle årgangar
FIS: Resultat

Norske skihopparar
Daniel Forfang

Daniel Forfang () er ein norsk, tidlegare skihoppar som representerte Tromsø Skiklubb.

Karriere
Han debuterte i verdscupen i desember 2001, men hamna langt nede på resultatlistene i internasjonale renn dei tre neste åra. I 2003 utmerka han seg ved å vinne NM-sølv i normal bakke, bak den suverene vinnaren Tommy Ingebrigtsen. 2005-sesongen vart hans beste, han kom på bronseplass i begge NM-tevlingane, og hevda seg inn i mellom bra i verdscupen. Samanlagt i verdscupen kom han på 28. plass. OL-sesongen 2006 starta med ein femteplass under opningshelga i verdscupen, hans beste enkeltresultat. Resten av sesongen vart ein stor nedtur.

Besteplasseringar i internasjonale renn
2005: Nr 9 i Willingen
2005/06: Nr 5 i Kuusamo

Medaljar og besteplasseringar i noregsmeisterskap
Ski-NM 2000: Nr 11 i storbakken i Meldal
Ski-NM 2002: Nr 5 i normalbakken i Høydalsmo
Ski-NM 2003: Sølvmedalje i normalbakken på Lillehammer
Ski-NM 2004: Nr 11 i storbakken i Oslo
Ski-NM 2005: Bronsemedalje både i normalbakken og i storbakken, begge renna på Lillehammer

Forfang la opp som aktiv hoppar i 2006 på grunn av slankepresset i hoppmiljøet. Han kritiserte landslagsleiinga for manglande oppfølging av problema hans rundt slankepresset.

Kjelder

Sportsboken, aktuelle årgangar

Bakgrunnsstoff
Daniel Forfang i fis-ski.com

Norske skihopparar
Asgeir Dølplads

Asgeir Dølplads () er ein norsk tidlegare skihoppar og frisør.

Den 1. januar 1953 vart han i Garmisch-Partenkirchen den første vinnaren av eit renn i den tysk-austerrikske hoppveka. Med hopp på 78,5 og 81 meter vann han framom austerrikaren Sepp Bradl og tyskaren Toni Brutscher. Deretter vart han nummer tre i Oberstdorf og nummer to i Innsbruck. Samanlagt vart han nummer tre i den fyrste hoppveka, bak vinnaren Sepp Bradl og landsmannen Halvor Næs. I 1956 tevla Dølplads om NM-gullet med Arne Hoel og Kjell Kopstad. Dølplads vart nummer tre, Hoel vann.

Besteplasseringar i internasjonale renn
1952: Nr 8 i Lahti
1953: Vinnar av nyttårshopprennet i Garmisch-Partenkirchen
1955: Nr 4 i Svenska skidspelen i Nässjö

Medaljar og besteplasseringar i noregsmeisterskap
Ski-NM 1953: Nr 8 i Trondheim
Ski-NM 1956: Bronsemedalje i Drammen
Ski-NM 1957: Nr 4 i Mo i Rana

Dølplads er svigerfar til komikaren Atle Antonsen.

Kjelder
Sportsboken, aktuelle årgangar

Norske skihopparar
Gjennomsnitt

Gjennomsnitt er eitt av fleire sentralmål som seier noko om kva som er den typiske verdien av ei gruppe tal. Den vanlegaste måten å rekna ut gjennomsnitt på, er å summera alle verdiane, og dinest dela summen på talet på verdiar. Dette er eit aritmetisk gjennomsnitt, eller berre gjennomsnitt. Ordet gjennomsnitt kan ofte kortast ned til berre snitt.

Døme på gjennomsnitt

Aritmetisk gjennomsnitt 
Det aritmetiske snittet er det «vanlege» gjennomsnittet, gjerne berre kalla gjennomsnittet.

Til dømes er det aritmetiske snittet av seks verdiar: 34, 27, 45, 55, 22, 34:

Dersom ein har ei diskret sannsynsfordeling finn ein gjennomsnittet av ein diskret, stokastisk variabel x ved å finna produktet av kvar mogleg x og sannsynet for denne verdien P(x), og dinest summera produkta til .

Geometrisk gjennomsnitt 
Det geometriske snittet er eit snitt som er nyttig dersom ein har eit sett positive verdiar der ein tolkar verdiane ut frå produktet deira, og ikkje summen. Eit døme på slike verdiar er vekstratar.

Til dømes er det geometriske snittet seks verdiar: 34, 27, 45, 55, 22, 34

Harmonisk gjennomsnitt 	
Det harmoniske snittet er eit snitt som er nyttig dersom ein har eit sett av verdiar som er definerte i relasjon til ei eller anna måleining, til dømes fart (avstand per tidseining).
	

Til dømes er det harmoniske snittet av seks verdiar: 34, 27, 45, 55, 22, and 34

Tilhøvet mellom aritmetisk, geometrisk og harmonisk snitt 

For alle sett av verdiar er fylgjande ulikskapar oppfylte:

Likskap mellom snitta har ein berre når alle verdiane i settet er like.

Generalisert gjennomsnitt
generalisert snitt, potenssnitt, og Höldersnitt er tre namn på det same. Dette snittet er ein abstraksjon frå aritmetisk, geometrisk, harmonisk og kvadratisk snitt: alle desse er spesialtilfelle av det generaliserte snittet. Snittet er definert for eit sett av n positive verdiar xi av

Ved å setja inn ulike verdiar for parameteret m, finn me alle snitta:

Vekta aritmetisk gjennomsnitt
Det vekta aritmetiske gjennomsnittet nyttar ein dersom ein vil kombinera snittverdiane for fleire utval av den same populasjonen med ulik utvalsstorleik:

Vektene  representerer talet på observasjonar i kvart utval. Dersom ein til dømes vil ha gjennomsnittsalderen for alle ungane i barnehagane i ein kommune, kan ein finna dette ved å ta utgangspunkt i snittalderen for kvar barnehage og vekta verdiane med talet på ungar i kvar barnehage.

Middelverdiar
Statistisk terminologi
Sannsynsfordelingar
Sannsynsteori

es:Promedio
it:Promedio
Crieff

Crieff (skotsk-gælisk Craoibh) er ein by med historisk status som kjøpstad (market town) i regionen Perth and Kinross  i Skottland. Han har kring 6500 innbyggjarar.

Crieff ligg omtrent ti kilometer vest for Perth. 

Skodespelaren Ewan McGregor kjem frå Crieff.

Kjelder 
Denne artikkelen bygger på «Crieff» frå ,  den 3. november 2011.  
 

Byar og landsbyar i Perth and Kinross
Biggar

Biggar  er ein by i regionen South Lanarkshire  i Skottland. Han har kring 2500 innbyggjarar og har historisk status som burgh.

Biggar ligg i Southern Uplands, like ved elva Clyde. Næraste byane er Lanark og Peebles.

Kjelder 
Denne artikkelen bygger på «Biggar» frå ,  den 3. november 2011.  
 

Byar og landsbyar i South Lanarkshire
Blantyre i South Lanarkshire

Blantyre (skotsk-gælisk Baile an t-Saoir) er ein by og burgh i regionen South Lanarkshire  i Skottland. Han har kring 17 500 innbyggjarar og ligg kring 10 km søraust for Glasgow i Skottland. 

Namnet skal stamme frå kumbrisk: blaen tir, som tyder «på toppen av landet», som sidan har vorte gjort skotsk-gælisk. Byen grensar til elvane Clyde i nord og Rotten Calder i vest, Park Burn i aust og elva Rotten Burn i sør. 

Byen er ein del av tettstadsområdet til nabobyen Hamilton som i 2004 hadde totalt 66 500 innbyggjarar, av desse budde 17 505 innbyggjarar i sjølve Blantyre.

Ikkje langt frå byen ligg Bothwell Castle frå 1200-talet.

Kjende folk frå Blantyre 
John Gowans - generalen til Frelsesarmeen (1999 - 2002). 
David Livingstone (1813-1873) - misjonær og oppdagar
John Fallon (f. 1940) - Keeper på Celtic FC 1958 - 1972

Kjelder
Denne artikkelen bygger på «Blantyre (South Lanarkshire)» frå ,  den 3. november 2011. 
 oppgav desse kjeldene:

Byar og landsbyar i South Lanarkshire
Bothwell

Bothwell  er ein liten by i regionen South Lanarkshire  i Skottland. Han har kring 6500 innbyggjarar og ligg på nordsida av Clyde, rett aust-sør-austom Glasgow. Byen er hovudsakleg eit bustadområde.

Koret i den gamle gotiske kyrkja frå 1398 (restaurert på slutten av 1800-talet) er frå den gamle soknekyrkja.

Poeten Joanna Baillie (1762-1851) vart fødd her og det finst eit minnesmerke etter henne.

Rojalistane under James Scott, 1. hertug av Monmouth, og dei radikale presbyterianske opprørarane møttest i slaget ved Bothwell Bridge, der opprørarane tapte 500 menn og fekk bortimot 1000 teke til fange. Tilstøytande til brua, på den nordaustlege sida står festninga som høyrde til James Hamilton av Bothwellhaugh (1566-1580), attentatmannen på regenten James Stuart, 1. jarl av Moray, og rett ved ei romersk bru som spenner over South Coulder.

Ruinane av Bothwell Castle vart opphavleg ått av Andrew de Moray som fall i slaget ved Stirling Bridge i 1297, og eigarskapen gjekk via ekteskap til huset Douglas. Jarldømet vart i 1487 gjeve til Patrick Hepburn, 1. jarl av Bothwell, 3. lord Hailes, 1. jarl av Bothwell, men vart abdisert i 1491 til fordel for Archibald Douglas, 5. jarl av Angus, kjent som «Bell-the-cat» (heng-bjølle-på-katten). Eit nærliggande herskapshus vart bygd av Archibald Douglas, 1. jarl av Forfar (1653-1712) og var kjent som «Det nye Bothwell Castle», men fekk skadar av søkkande grunn og vart riven i 1926.

I 2005 har Bothwell to skular, Bothwell Prmary School og St. Bride’s School, omfram ein bowlingklubb og ein pleieheim. Det finst fleire små butikkar og forretningar langs gata Main Street.

Kjelder 
Denne artikkelen bygger på «Bothwell» frå , den 3. november 2011. 
 

Byar og landsbyar i South Lanarkshire
Carluke

Carluke (skotsk-gælisk Cathair MoLuaig) er ein by i regionen South Lanarkshire i Skottland. Han har kring 13 500 innbyggjarar. Han ligg halvveges mellom Lanark og Wishaw.

Kjelder 
Denne artikkelen bygger på «Carluke» frå ,  den 3. november 2011.  
 

Byar og landsbyar i South Lanarkshire